  Майя Бывальцева 20-тӥ толсуре Алнаш ёросын куинь выль фельдшер-акушер пунктъёс усьтӥзы. Со сярысь Удмуртиысь Тазалыкез утёнъя министерстволэн пресс-службаез ивортэ. Нырысетӥ эмъюрттэт сётӥсь пунктъёс Кузьмгуртын, Мукшурын, Юмъяшур усьтӥськизы. Азьвыл ФПА-ёс пу юртъёсын ужазы, нош Мукшурын фельдшер-акушер пунктысы чик ӧй вал. Табере та гуртъёсын улӥсь 837 адямилэн туала куронъёслы тупась юртын но эм тӥрлыкен тазалыксэс утьыны луонлыксы кылдӥз.  Тодэ вайытом, туэ гудырикошконэ Алнаш ёросысь Кузьымгуртын ФАП ужаны кутскиз. 19-тӥ толсуре Шаркан ёросысь Пупъя (Чужегово) но Кулак гуртъёсын выль фельдшер акушер пунктъёсты усьтӥзы. Ар пумозь элькунын эшшо куать таӵе эмъяськонниос усьтыны чаклало.   Тегъёс: Тазалык Удмуртия Алнаш  